Contents

# Vytvorenie zostavy

Zostava je textový dokument aplikácie Writer, ktorý zobrazuje údaje usporiadane a naformátovane. V LibreOffice Base môžete zostavy tvoriť buď ručne pomocou preťahovania hodnôt v Návrhu zostáv alebo poloautomaticky v Sprievodcovi zostavou.

Nasledujúci zoznam vám poskytne informácie, podľa ktorých si môžete vybrať vhodnejší spôsob:

Návrh zostáv | Sprievodca zostavou
--- | ---
Spúšťa sa príkazom "Vytvoriť zostavu v režime návrhu". | Spúšťa sa príkazom "Použiť sprievodcu na vytvorenie zostavy".
Plná voľnosť v použití záhlavia a päty zostavy či stránky, viacstĺpcové zostavy. | Na vytvorenie dokumentu zostavy sa používa šablóna Writeru.
Údaje a ďalšie prvky dokumentu (napr. obrázky alebo čiary) sa umiestňujú pretiahnutím. | Rozvrhnutie záznamov sa vyberie z niekoľkých možností.
Vygeneruje sa jednorázový výstup údajov. Na aktualizáciu údajov znovu spustite tú istú zostavu a vygeneruje sa aktualizovaný dokument Writer. | Môžete si vybrať, či chcete vygenerovať jednorázový výstup s pevnými údajmi, alebo "živú" zostavu s odkazmi na aktuálne údaje.
Uloží zostavu ako textový dokument aplikácie Writer. Do súboru Base sa uloží informácia, ako vytvoriť zostavu. | Do súboru Base sa uloží zostava a informácia, ako ju vytvoriť.
Zvoľte Otvoriť v kontextovom menu alebo dva krát kliknite na názov zostavy, pokiaľ chcete vytvoriť novú zostavu s aktuálnymi údajmi. | Zvoľte Otvoriť v kontextovom menu alebo dva krát kliknite na názov zostavy, pokiaľ chcete zobraziť údaje z doby prvého vytvorenia alebo vytvoriť novú zostavu s aktuálnymi údajmi. Vykonané akcie závisia od vašej voľby na poslednej strane sprievodcu.
Zvoľte Upraviť v kontextovom menu názvu zostavy, pokiaľ chcete otvoriť okno Návrh zostáv a upraviť zostavu. | Zvoľte Upraviť v kontextovom menu v názve zostavy, pokiaľ chcete otvoriť šablónu aplikácie Writer, ktorá sa používa k vytvoreniu zostavy.

## Vytvorenie novej zostavy ručne v režime návrhu

1. Otvorte databázový súbor, v ktorom chcete vytvoriť novú zostavu.

2. V ľavom pruhu databázového okna kliknite na ikonu Zostavy.

3. Kliknite na Vytvoriť zostavu v režime návrhu.

4. Follow the instructions in the Report Builder guide.

## Vytvorenie novej zostavy pomocou Sprievodcu zostavou

1. Otvorte databázový súbor, v ktorom chcete vytvoriť novú zostavu.

2. V ľavom pruhu databázového okna kliknite na ikonu Zostavy.

3. Kliknite na Použiť Sprievodcu na vytvorenie zostavy.

4. Vytvorte zostavu podľa pokynov v časti Sprievodca zostavou.

Related Topics

Použitie a úprava databázových zostáv

Using Databases in LibreOffice Base

Prehľad databázy

Please support us!